Bogumil Hrabak

**Bogumil B. Hrabak** (11. januar 1927 – 12. decembar 2010), bio je srbijanski historičar i član Akademije nauka i umjetnosti Kosova.

Osnovno školovanje, osnovnu školu i gimnaziju, završio je u rodnom Zrenjaninu i Senti (1945). Učesnik je NOB-a (1944-1945). Studij historije završio je na Filozofskom fakultetu u Beogradu (1946-1951). Doktorsku disertaciju pod nazivom: *Dubrovački izvoz žitarica iz Otomanskog carstva do početka 17. veka*, odbranio je na Filozofskom fakultetu u Sarajevu 1957. To je bila prva disertacija iz oblasti historije koja je odbranjena na Filozofskom fakultetu u Sarajevu.

Bogumil Hrabak radio je na fakultetima u Beogradu, Prištini, Novom Sadu, Kosovskoj Mitrovici, Nikšiću i Banjoj Luci. Pored toga radio je povremeno u Vojnoistorijskom institutu u Beogradu i Institutu društvenih nauka u Beogradu. Bio je direktor Instituta za istoriju radničkog pokreta u Beogradu. Bio je redovni član Akademije nauka i umetnosti Kosova od 1978. do ukidanja ove akademije 1990. Penzionisan je 2003. kao redovni profesor na Filozofskom fakultetu u Novom Sadu.

Bogumil Hrabak bavio se velikim brojem tema iz historije jugoistočne Evrope u periodu od srednjeg vijeka do novijeg vremena. Autor je 40 knjiga i više od 700 radova po čemu je jedan od najplodnijih srpskih historičara. Među brojnim temama značajno mjesto u njegovom radu zauzimala je i historija Bosne i Hercegovine. Proučavanje bosanske historije u srednjem vijeku može se sagledati u njegovom višetomnom djelu Iz starije prošlosti Bosne i Hercegovine.

Umro je u Beogradu a sahranjen je u Novom Bečeju.

## Bibliografija 
* Iz starije prošlosti Bosne i Hercegovine, I-VI, Beograd 2003-2009.

## Literatura 
* Живот и дело академика Богумила Храбака. Међународни тематски зборник, Косовска Митровица 2011.
* Stanko Andrić, In memoriam: Bogumil Hrabak, Scrinia Slavonica: godišnjak Podružnice za povijest Slavonije, Srijema i Baranje Hrvatskog instituta za povijest 11, Slavonski Brod 2011, 551-553.
* Dragoslav Janković, Hrabak Bogumil, Enciklopedija Jugoslavije 4, JLZ, 2. izdanje, Zagreb 1986, 740.
* Branislav Milutinović, Prof. dr Bogumil Hrabak (Nekoliko podataka iz životopisa), Zbornik radova FF 26-27 (1996-1997), Priština 1997, 11-13.
* Branislav Milutinović, Bibliografija prof. Bogumila Hrabaka, Zbornik radova FF 26-27 (1996-1997), Priština 1997, 14-42.
* Redakcija, Hrabak B. Bogumil, “Enciklopedija srpske istoriografije (Priredili Sima Ćirković i Rade Mihaljčić)”, Knowledge, Beograd 1997, 706-707.
* ... Akademik Bogumil Hrabak, “Kosovo, prošlost i sadašnjost”, Međunarodna politika, Beograd 1989, 361.
* ... Dr Bogumil Hrabak, “Bibliografija radova radnika Filozofskog fakulteta u Novom Sadu”, Univerzitet u Novom sadu, Filozofski fakultet, Novi Sad 1984, 85-103.
* Bogumil Hrabak http://www.istorijskabiblioteka.com/art:bogumil-hrabak 
* Esad Kurtović, Bogumil Hrabak (1927-2010), Radovi Filozofskog fakulteta u Sarajevu XVI/2 (Historija, Historija umjetnosti, Arheologija), Sarajevo 2012, 525 http://www.academia.edu/3682136/Bogumil_Hrabak_1927-2010_Radovi_Filozofskog_fakulteta_u_Sarajevu_XVI_2_Historija_Historija_umjetnosti_Arheologija_Sarajevo_2012_525

Kategorija:Historiografija srednjovjekovne Bosne
Kategorija:Srbijanski historičari
Kategorija:Članovi ANUK
Kategorija:Biografije, Zrenjanin
Kategorija:Rođeni 1927.
Kategorija:Umrli 2010.
Kategorija:Bivši studenti Univerziteta u Sarajevu
Kategorija:Bivši studenti Univerziteta u Beogradu